فوق العاده حال‌لارین ایداره اولونماسی آژانسی (آفاد) سوریه-نین ادلیب چؤلونده دوزنسیز دوشرگه‌لرده یاشایان و داشقین فلاکتیندن اذیت چکن‌لره تورک قیزیل آی جمعیتی آراجیلیغی ایله 180 چادیر و اینسانی یاردیم گؤندریب.
آفاد طرفیندن یاییلان معلوماتا گؤره، 2019 دسامبر-2020 مارس تاریخ‌لری آراسیندا سوریه-ده رژیم قوه‌لرینین هوجوم‌لاری نتیجه‌سینده ادلیب-ین گونئی ینده کی یاشاییش منطقه‌لریندن تورکیه-‌نین سرحدینه یاخین نقطه‌لره سیخ کؤچ دالغاسی‌نین یاشاندیغی خاطیرلادیلیب.
تخمینن بیر میلیون اینسانین بو بؤلگه‌یه کؤچ ائتدیگینی ایفاده ائدیلن آچیقلامادا بون‌لاردان کیرایه گؤتوردوک‌لری اراضی‌لرده آلت یاپی اولما‌دان و دوزنسیز شکیلده 50 ایله 100 عائله‌لیک دوشرگه‌لر قوردوق‌لاری وورغولانیب.
آچیقلامادا ادلیب-ین هاریم بؤلگه‌سیندکی دوزنسیز دوشرگه‌لرده یاشایان اینسان‌لارین بو آی بؤلگه‌ده تأثیرلی اولان لئیسان یاغیش‌لاردان سونرا باش وئرن داشقین فلاکتین‌دن تاثیرلندیگی بیلدیریلیب و حادثه‌دن درحال سونرا حاتای آفاد مودیرلیگی طرفیندن قیزیل آی جمعیتی واسیطه‌سی ایله بؤلگه‌یه 180 چادیر و اینسانی یاردیم گؤندریلدیگی قئید ائدیلیب.
